Alstranda naturreservat

Alstranda naturreservat er et naturreservat i kommunene Hareid og Ulstein. Det består av et område ved Vartdalsfjorden. Området ble vernet 27. juni 2003. Reservatet inngår i verneplan for edelløvskog/rike løvskoger. Bruk av sykkel, hest og kjerre og riding utenom eksisterende veier er forbudt. Verneforskriften sier at formålet med vernet er «å ta vare på ei stor urørt lauvskogsli av internasjonal verde med det naturlege plante- og dyrelivet og med alle dei naturlege økologiske prosessane. Av spesiell verdi er at området har eit stort artsmangfald med ei rad sjeldne plante- og fugleartar.» Området er en kystpreget sørøstvendt lauvskogsli med stor variasjon i skogtyper og med et stort mangfold av krevende plantearter. Vegetasjonen veksler mellom gråorskog, alm-hasselskog og lågurteikeskog. Bjørk, hassel, gråor og rogn er dominerende treslag i sørdelen av lokaliteten, med markante innslag av alm og svartor. Feltsjiktet er svært rikt og frodig med blant annet lundgrønnaks, sanikkel, skogstarr, myske, ramsløk, jordnøtt og kusymre i tildels svært store mengder. I tillegg finnes sjeldne arter som kristtorn, vestlandsvikke, fuglereir, hvit skogfrue og falkbregne. Referanser